section_heading: Povijest
paragraph_text: Francusko-hovski ratovi, također poznati kao Francusko-malagaški ratovi, koji su ustvari bile dvije intervencije francuske vojske na Madagaskaru između 1883. i 1896. koje su srušile vladajuću monarhiju kraljevine Merina i rezultirale time da je Madagaskar postao francuska kolonija. Nakon francuskog osvajanja Madagaskara grad je imao oko 100 000 stanovnika, dok je nakon opsežnog preuređenja infrastrukture broj stanovnika do 1950. godine narastao na 175 000. Diljem grada su izgrađene ceste, dok su se širokim stepeništima povezivale s uzdignutim dijelovima grada koji su bili previše strmi za cestovni promet. Nakon ostvarivanja neovisnosti 1960. godine tempo rasta stanovnika brzo se povećavao, pa je broj gradskog stanovništva dosegao 1,4 milijuna do kraja 20. stoljeća. Industrija Antananariva uključuje prehrambene proizvode, cigarete i tekstil.